Սարգիս Գոքորյան

**Սարգիս Գոքորյան** (), հայ արձակագիր և հեռուստամեկնաբան։

## Կենսագրություն
Ծնվել է 1991 թվականի հունիսի 15-ին Լոռու մարզի Ստեփանավան քաղաքում՝ զինվորական և նկարչուհի ծնողների ընտանիքում։ Դպրոցն ավարտելուց անմիջապես հետո՝ 2008 թվականից աշխատանքի է անցել հեռուստատեսության ոլորտում։ 2008-2022  թվականներին աշխատել է որպես լրատվական բաժնի ղեկավար, խմբագիր, լրագրող, հաղորդավար, թղթակից՝ Ֆորտունա, Շանթ, Արմենիա, Արմնյուզ, Երկիր մեդիա հեռուստաընկերություններում։ Համարվում է հեռուստատեսային նախագծերի հեղինակ և համահեղինակ։

2015-2020 թվականներին՝ հեռուստատեսության հետ համատեղ աշխատել է նաև Ստեփանավանի համայնքապետարանում՝ որպես հասարակայնության հետ կապերի գծով համայնքապետի խորհրդական։ 2016 թվականին հիմնադրել է «Փաստերով» թերթը՝ հանդիսանալով թերթի գլխավոր խմբագիր, որը  մեկ տարի շարունակ, տպագրվել է շաբաթը մեկ հաճախականությամբ։ 2020-2023 թվականներին՝ աշխատել է Հայաստանի տարածքային զարգացման հիմնադրամում՝ որպես հասարակայնության հետ կապերի մասնագետ։

2024 թվականին Էլեոնորա Հարությունյանի հետ համատեղ հիմնադրել են «Դար» երգչախումբը, որը բաղկացած է 15 մասնակցից։

## Գրքեր

* 2017 թվականից պաշտոնապես սկսել է իր գործունեությունը որպես գրող։
* 2017 թվական՝ «Չորս կյանք» գիրքը (արձակ)
* 2018 թվական՝ «Առանց նախապայմանների» գիրքը (արձակ)
* 2019 թվական՝ «Տանը մնացած» գիրքը (արձակ)
* 2019 թվական՝ «Ո՞վ է երրորդը» գիրքը (արձակ)
* 2020 թվական՝ «Ի՞նչ անեմ քեզ համար» գիրքը (արձակ)
* 2021 թվական՝ «Սերը, ճշմարտությունը և մենք» գիրքը (արձակ)
* 2023 թվական՝ «Մահեր մահից առաջ» գիրքը (արձակ և բանաստեղծություններ)
* 2024 թվական՝ «Ժամանակակից քաղաքականության վերլուծություն» գիրքը (լրագրողական հետաքննություն, ուսումնասիրության հերոսը` Վ.Ղուկասյան)
* 2024 թվական՝ «Վերաբույժը» գիրքը (արձակ և բանաստեղծություններ)
* 2024 թվական՝ «Շուշատիկին Շահանդուխտը և խորանի Դավիթը» գիրքը (արձակ)
* 2024 թվական՝ «Մեկ ծնունդ տասը հազար վերածնունդ» գիրքը (արձակ)
* 2024 թվական լույս է տեսել «Սրտեր նորոգողը` օրհնյալ ընտանիքից» գիրքը (արձակ)
* 2025 թվական՝ «Հաղթող Ապարան» գիրքը
* 2025 թվական՝ «Կերտելով միմյանց» գիրքը
* 2025 թվական՝ «Հայաստանի լավագույն բժիշկներ» առողջապահության Հայոց պատմություն գիրքը
* 2025 թվական՝ «Դարերի ուղետոմսով վարպետը» գիրքը

2024 թվականից մեկնարկել են նրա՝ «Իմ դարի օրինակելին» շարքի տպագրական աշխատանքները, որոնց շրջանում հեղինակն արդեն անդրադարձել է բժիշկներ Արմեն Վարժապետյանի և Արմեն Քոչարյանի կյանքին և կենսագրությանը, ինչպես նաև ցեղասպանությունից փրկված մի ընտանիքի սերունդներին։ «Իմ դարի օրինակելին» գրքաշարը բաղկացած է տասը հատորից, տպագրության ավարտը՝ 2025 թվականին։

Գործունեության ընթացքում զբաղվել է նաև քաղաքական գովազդով, ինչպես նաև չորս երգի խոսքերի և երաժշտության հեղինակ է։ Հեղինակել է մեդիագրագիտության ուսուցման փորձագիտական մեթոդ-աշխատությունը, որի հիման վրա հանրակրթական դպրոցներում և մի շարք հասարակական կազմակերպությունների նախաձեռնած դասընթացների շրջանակում՝ կամավորության հիմունքներով դասավանդել է առարկան։

## Ներգրավվածությունը հաղորդումներում

* «Մոլորակ» լրատվական բաժնի պետ, գլխավոր խմբագիր (Ֆորտունա ՀԸ)
* «Հորիզոն» լրատվական-թղթակից (Շանթ ՀԸ)
* «Ժամը» լրատվական-հատուկ թղթակից (Արմենիա ՀԸ)
* «Արմնյուզ» լրատվական-հատուկ թղթակից (Արմնյուզ ՀԸ)
* «Տեսադաշտ» հաղորդաշար- հաղորդման վարող, պրոդյուսեր (Ֆորտունա ՀԸ)
* «Ուզենք չուզենք» հաղորդաշար-հաղորդման համահեղինակ, խմբագիր, վարող (Երկիր մեդիա ՀԸ)
* «Տաշիր» բարեգործական- հեղինակ, հաղորդավար և լրագրող
* «Լավագույն բժիշկ» հաղորդաշար (Mediator LIVE)

## Պարգևներ
* 2019 թվականին արժանացել է ՀՀ ԳՄ «Կյանքի գրականություն» հատուկ մրցանակի՝ կանանց խնդիրներին անդրադառնալու համար։
* 2023 թվականին «Պառլամենտ» ամսագիրը Սարգիս Գոքորյանին ճանաչել է տարվա ժամանակակից գրող։

## Անձնական կյանք
Ամուսնացած է, ունի մեկ դուստր:

## Ծանոթագրություններ

## Արտաքին հղումներ
* ATV Առաջին ծրագիր - Սարգիս Գոքորյան
* Առավոտ լուսո հարցազրույց. Սարգիս Գոքորյան
* Առավոտ լուսո հարցազրույց. Նելլի Սարգսյան, Սարգիս Գոքորյան
* Չակերտներ - Սարգիս Գոքորյան
* 1 ծնունդ, 10 հազար վերածնունդ կամ բժիշկների ընտանիքը. Գոքորյանի նոր գիրքը՝ դարի օրինակելիների մասին
* Դարի օրինակելիների պատմությունը. Սարգիս Գոքորյանը նոր շարք է սկսել
* Ցեղասպանությունից փրկված «Նարեկը» և Սարգիս Գոքորյանի նոր գիրքը
* Առաջին ծրագիր՝ արձակագիր Սարգիս Գոքորյան

 
Կատեգորիա:Հայ արձակագիրներ
Կատեգորիա:Հայ գրողներ
Կատեգորիա:Հայ հեռուստամեկնաբաններ